Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: b) a hegyközségi kódszámot tartalmazó okiratot, illetve — a hegyközségekről szóló 1994. évi CII. törvény
Paragraph Index: 451

36. § Az R. 72. §-ának (3) bekezdése helyébe a következő rendelkezés lép: „(3) Az adómentes felhasználónak az adómentes célra beszerzett, tárolt és felhasznált adózatlan jövedéki termékekről — telephelyenként és összesítve — a 12. számú melléklet szerinti adattartalommal a jövedéki adóügyben eljáró vámhivatal által jóváhagyott és a hatósági felügyeletet ellátó vámhivatal által hitelesített folyamatos nyilvántartást kell vezetnie. A nyilvántartást havonta kell lezárni. A nyilvántartás vezetésére a jövedéki adóügyben eljáró vámhivatal által előzetesen jóváhagyott számítógépes nyilvántartás is alkalmazható. Az adózottan beszerzett jövedéki terméket az adózatlan jövedéki terméktől elkülönítve kell tárolni.”

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes